РЕШЕНИЕ 2013/661/ОВППС НА СЪВЕТА
от 15 ноември 2013 година
за изменение на Решение 2010/413/ОВППС относно ограничителни мерки срещу Иран
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 29 от него,
като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран и за отмяна на Обща позиция 2007/140/ОВППС (1), и по-специално член 23, параграф 2 от него,
като има предвид, че:
(1)
На 26 юли 2010 г. Съветът прие Решение 2010/413/ОВППС относно ограничителни мерки срещу Иран.
(2)
С решенията си от 6 септември 2013 г. по дела T-493/10 (2), T-4/11 и Т-5/11 (3), T-12/11 (4), T-13/11 (5), T-24/11 (6), T-42/12 и Т-181/12 (7), T-57/12 (8) и T-110/12 (9) Общият съд на Европейския съюз отмени решенията на Съвета за включване на Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC и Iranian Offshore Engineering & Construction Co. в списъка на лицата и образуванията, към които се прилагат ограничителни мерки, поместен в приложение II към Решение 2010/413/ОВППС.
(3)
Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC и Iranian Offshore Engineering & Construction Co. следва да бъдат включени повторно в списъка на лицата и образуванията, към които се прилагат ограничителни мерки, въз основа на нови индивидуални основания за включване.
(4)
В списъка на лицата и образуванията, към които се прилагат ограничителни мерки, следва да бъде включено едно допълнително образувание, а идентификационните данни за друго образувание, към което се прилагат ограничителни мерки, следва да бъдат изменени.
(5)
В резултат на решението на Общия съд по дело T-421/11 (10) Qualitest FZE не е включено в списъка на лицата и образуванията, към които се прилагат ограничителни мерки, поместен в приложение II към Решение 2010/413/ОВППС,
ПРИЕ НАСТОЯЩОТО РЕШЕНИЕ:
Член 1
Приложение II към Решение 2010/413/ОВППС се изменя, както е посочено в приложението към настоящото решение.
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 15 ноември 2013 година.